**Тақырыбы**: «Тәуелсіз елдің білімді ұрпақтары»

**Мақсаты:** Желтоқсан көтерілісінің сипатын насихаттай отырып,желтоқсан құрбандарын мәңгі есте сақтау: жас ұрпақ бойына еліне,жеріне,ұлтына деген патриоттық сезімін қалыптастыру.

**Жүргізуші**: Сәлеметсіздер ме құрметті оқушылар! Міне, Тәуелсіздік мерекесі де келіп жетті. Қазақстан Республикасының тәуелсіздігіне биыл 32 жыл толады. Баршыңызды сол тарихы тереңде жатқан айтулы мерекесімен құттықтаймыз.Біз ата- бабамыздың аңсаған арманы орындалып, қазақ елінің Тәуелсіз Мемлекет атанып, көк туы желбіреген жұлдызды сәтін өз көзімізбен көруге жазылған ұрпақпыз. Қазақстан өз тәуелсіздігін алды .Бұл тәуелсіздік оңай келген жоқ. 1986 жылғы оқиға халықтың есінде мәңгі сақталады, 16-желтоқсанда қазақ жастары Орталық алаңға шығып, Қазақстан тәуелсіздігін талап етті. Бұл күн -Қазақстан тарихында тәуелсіз Қазақстан Республикасының туған күні деп алтын әріппен жазылды,

Осы жолда аға-апаларымыз көп күресті.Желтоқсан оқиғасына қатысқан аға-апаларыңды тани біліңдер, олар:Ләззат Асанова, Ербол Сыпатаев, Қайрат Рысқұлбеков және т.б аға-әпкелерімізді ұмытпаймыз.

 Қазақ елім,туды жастық дәуірің,

 Алғандайсың жұлдыздардың жарығын.

 Тәуелсіздік құтты болсын ағайын!

 Тәуелсіздік құтты болсын, алыбым!, - дей келе интеллектуалды сайысымызды бастаймыз.

Сайысымыздың әділ бағасын беруші әділқазылар алқасымен таныстырайық

1. Боранбай Санжар

2. Алпысова Улжан
Сайысымызды бастамас бұрын кезеңдерімен таныстырып өтейін

1. Бәйге
2. Дода
3. Полиглот

4. Жорға

**Жүргізуші:**
- Мықты болсаң - алдағыны басып оз,
Мықты болсаң - арттағыны жеткізбе!
Мықты болсаң - тайғанама көк мұзда!
Мықты болсаң - бөгеттерді бұзып өт – деп сайысымыз бәйге сайысына кезек береміз.

**І - кезең: «Бәйге»** Бұл кезеңде сендер берілген сұраққа бірінші жауап беруге тырысасыңдар. Жауаптарың дұрыс болмаса, келесі оқушы жауап бере алады. Әр дұрыс жауап үшін 10 ұпай алуға мүмкіншілік бар. Сонымен, бірлеріңе сәттілік тілеймін! Ал, бастаймыз!
 **І кезең сұрақтары:**

1. Қазақстан қандай мемлекет? (Тәуелсіз,егеменді,унитарлы,әлеуметтік,құқықтық , зайырлымемлекет )
2. Қазақстан жер көлемі бойынша нешінші орында? (9)
3. Қазақстан Республикасының қанша облысы бар? (17)
4. ҚР Президентінің Резиденциясы қалай аталады? (Ақ орда)
5. Қазақстанда қандай көне қалалар бар? (Түркістан, Тараз)
6. «Алтын адам» монументі қай қалада орналасқан? (Алматы)
7. Қожа Ахмет Яссауи кесенесі қай жылдары салынған? ( 1396-1399)
8. Қазақстан қашан БҰҰ-ға мүше болып қабылданды? (1992 ж 2 наурыз)
9. Елтаңбадағы шаңырақ нені білдіреді?
10. ҚР мемлекеттік тәуелсіздігі қашан жарияланды? (1991 ж, 16 желтоқсан)

**ІІ кезең: «Дода»**- Бұл кезеңде сендер өздерің таңдап алған сұраққа жауап бересіңдер. Мына сызбаға назар аударайық! Жеңіл сұрақ алғыларың келсе 20 ұпайлық сұраққа жауап беру арқылы аласыңдар. Мұндағы ең күрделі сұраққа жауап беру арқылы 40 ұпай жинақтауға болады.

**Тәуелсіз Қазақстан**

10 ұпай: ҚР тұңғыш астанасы? (Орынбор)

20 ұпай: ЮНЕСКО шешімі бойынша Қазақстанның астанасы “Әлем қаласы” атағын қай жылы алды? 1999 жылы
30 ұпай: ҚР тұңғыш Конституциясы қашан қабылданды? (1993 ж 28 қаңтар)
40 ұпай: . Қазақ тілі алғаш мемлекеттік мәртебесін қай жылы алды? (1989).

**Логикалық сұрақтар:**
10 ұпай: Теңізде қандай тас болмайды /Құрғақ/
20 ұпай: Домбырада – жетеу, сырнайда – алтау, қобызда бесеу. /әріп/
30 ұпай: Цементте бір алма ағашы өсіп тұр оның біреуін жеп қойдым қанша алма қалды. (цементте ағаш өспейді)

30 ұпай: Бір күні әкесі ұлына бір кітап беріп, «Мына кітапты оқысаң, саған 2000 теңге беремін», депті. Баласы 1 аптадан кейін әкесіне келіп, «Әке кітапты оқыдым, 2000 теңгемді бересіз бе?» дейді. Сонда әкесі баласына «Кітапты оқымағансың» деп жауап беріпті. Баласының кітапты оқымағанын әкесі қайдан білген?  Жауабы: Өйткені 2000 теңге кітаптың ішінде болған.

**Қазақстан тарихы**

10 ұпай: 1643 жылы болған шайқас (Орбұлақ шайқасы)

20 ұпай Қазақ хандығының құрылуы екі мемлекеттің ішкі саяси жағдайына байланысты болды. Ол мемлекеттерді атаңыз! (Моғолстан. Әбілқайыр)

30 ұпай Қазақстан Республикасының Конституциясында тіл туралы қай бапта және қандай мазмұнда көрсетілген?

40 ұпай Қазақ халқының тарихына 1723-1727 жылдар қандай атпен қалды? Осы жылдардан қандай ән қалды? (Ақтабан шұбырынды, елім-ай)

***ІІІ кезең: Полиглот***

1. Жалқаудың өмірі босқа өтер, Іздеген ..... жетер.
2. Елді қу бұзады, сүтті .... бұзады.
3. Жеті жұрттың тілін біл, жеті түрлі ... біл.
4. Би екеу болса, .... төртеу.
5. Халқын алдаған би оңбас, Әйелі салақ .... оңбас.
6. Көз қорқақ, ... батыр
7. Жері байдың – ....... бай.
8. Жамандық аяқ астында, Жақсылық ..... басында
9. Тұз астың дәмін келтірер . Мақал..... мәнін келтірер
10. Таяқ еттен өтеді , Сөз .... өтеді.

***ІV кезең: Жорға***

 Белгілі тақырып ұсынылады, осы тақырып бойынша ауызша ойын жеткізу. *(оқушының тілдік қоры, ойлау қабілеті,*  *сөйлеу шеберлігі, білімділігі сыналады.*  *20 ұпайға есептеледі)*

 ***« Сіз үшін Тәуелсіздік деген не? Қандай оқиғамен мақтанасың?»***

Қорытынды: Тәуелсіздік таңы сендер, білемін,
Болашаққа бар білімін берерін.
Барыс текті жастар, сендер, білемін,
Жалындатып биік шыңда жүрерін,- дей отырып, бүгінгі додадан кім озып шыққанын білу үшін сөз кезегін әділқазы алқасына берелік. Осымен бүгінгі іс- шарамызды аяқтауға рұқсат етіңіздер, қашанда ойымыздың көк жиегі биік болсын, жүрісіміз нық, еңсеміз биік, Тәуелсіздігіміз қуатты, жастарымыз намысты, ұлдарымыз қайратты, қыздарымыз сымбатты болсын! Қош сау болыңыздар.